احمد بدرخان

احمد بدرخان : (1909/1969م) مخرج مصرى من رواد السينما الاوائل فى مصر.
فى سنة 1937م اختارته ام كلثوم لإخراج تانى افلامها و هو «نشيد الأمل» واللى أنتجته شركة افلام الشرق. بعدها اخرج كل افلام ام كلثوم هيا «دنانير» 1940م و«عايدة» 1942م و«فاطمة» 1947م. ما عدا فيلم «سلامة» اللى أخرجه منتجه توجو مزراحى كمان ام كلثوم اختارته لإخراج أغنيتها «الى عرفات الله» لما التلفزيون صورها قام احمد بدرخان بإخراج كل افلام ام كلثوم اللى مثلتها على الشاشة
.
احمد بدرخان إخرج اول افلام فريد الأطرش مع اخته اسمهان و هو فيلم «انتصار الشباب» سنة 1941م وكمان اخرج مجموعة من الافلام قام بإنتاجها وبطولتها فريد الأطرش هيا «شهر العسل» 1945م و«ما قدرش» 1946م و«أحبك أنت» 1949م و«اخر كدبة» 1950م و«عايزة اتجوز» 1953م مع نور الهدى و«لحن حبي» 1953م مع صباح و«عهد الهوى» 1955م و«إزاى أنساك» 1956م.

واخرج فى 1938م فيلم «شيء من لا شيء» للمطرب عبد الغنى السيد و نجاة على وفى 1945م فيلم «تاكسى حنطور» للمطرب محمد عبدالمطلب وللمطرب محمد فوزى و نور الهدى فاخرج فيلمين «مجد ودموع» 1946م و«قبلنى يا ابي» 1948م وفى سنة 1954م فيلم «علشان عيونك» للمطرب عبد العزيز محمود وفى 1950م فيلم «أنا و إنت» للمطرب محمد الكحلاوى وفى 1958م فيلم «غريبة» و هو اول افلام «نجاه الصغيره».
وفى سنة 1944م كوّن احمد بدرخان مع امينه رزق وعبدالحليم نصر و حلمى رفلة شركة انتاج اسمها شركة اتحاد الفنانين وقدمت افلام زى «قبلة فى لبنان» 1945م و«القاهرة - بغداد» و«سجين الليل» و«عدل السماء» و غيرها.ومنعت رقابة الحكم الملكى فيلمه "مصطفى كامل" لاكن رقابة الثورة صرحت بعرضه سنة 1952.

وفى سنة 1966م إخرج فيلم «سيد درويش» وسنة 1967م فيلم «النصف الاخر وفى 1968م فيلم «افراح» وفى سنة 1969م فيلم «نادية» وده كان اخر فيلم اخرجه.
 عيلته 
كان متجوز من بره الوسط وله بنتين بعدها اكتوبر تجوز من اسمهان ومن روحيه خالد ومن سلوى علام اللى انجب منها رقيه ابنه هو المخرج المصرى على بدرخان توفى فى 27 اغسطس 1969.

 وظايف وجوايز 
اتعين نقيب للسينمائيين، و كان اول رئيس لإتحاد النقابات الفنية. وعميد المعهد العالى للسينما اخد جايزة الدولة التقديرية سنة 1954 ووسام الفنون سنة 1962.

 كتب 
أصدر كتابه (السينما) سنة 1936
 مصادر 

تصنيف:مواليد 1909
تصنيف:وفيات 1969
تصنيف:مخرجين مصريين
تصنيف:كتاب سيناريو مصريين
تصنيف:مصريين اخدوا جايزة الدوله التقديريه
تصنيف:مصريين البانيين